
Text rozhodnutia
Súd: Krajský súd Nitra Spisová značka: 3Ntok/1/2012 Identifikačné číslo súdneho spisu: 4012010003 Dátum vydania rozhodnutia: 28. 08. 2012 Meno a priezvisko sudcu, VSÚ: JUDr. Ján Vanko ECLI: ECLI:SK:KSNR:2012:4012010003.1 Uznesenie Krajský súd v Nitre, predsedom senátu JUDr. Jánom Vankom, o návrhu na obnovu konania v trestnej veci odsúdeného T. S. , pre trestný čin porušovania domovej slobody podľa § 238 odsek 1, odsek 2 Trestného zákona účinného do 01.01.2006 a iné, dňa 28. augusta 2012, takto r o z h o d o l : Podľa § 396 odsek 8 Trestného poriadku predseda senátu súdu prvého stupňa b e r i e na vedomie vzatie návrhu na obnovu konania odsúdeným T. S. s p ä ť . o d ô v o d n e n i e : Odsúdený T. S. (ďalej len „odsúdený") podal dňa 25.05.2012 návrh na obnovu konania v jeho trestnej veci, vedenej na tunajšom súde pod sp. zn. 4T 2/2004, ktoré konanie bolo právoplatne skončené rozsudkom tunajšieho súdu zo dňa 16.07.2004 sp. zn. 4T 2/2004 v spojení s rozsudkom Najvyššieho súdu SR Bratislava zo dňa 09.03.2005 sp. zn. 1To 6/2005. Odsúdený písomným podaním zo dňa 17.08.2012, doručeným tunajšiemu súdu dňa 23.08.2012, vzal späť podaný návrh na obnovu konania v trestnej veci vedenej na tunajšom súde pod sp. zn. 4T 2/2004. Podľa § 396 odsek 5 Trestného poriadku osoba, ktorá návrh na obnovu konania podala, môže ho výslovným vyhlásením vziať späť, a to až dovtedy, kým sa súd, ktorý vo veci koná, odoberie na záverečnú poradu. Podľa § 396 odsek 8 Trestného poriadku vzatie návrhu na obnovu konania späť vezme, ak niet prekážok, uznesením na vedomie predseda senátu súdu, ktorý vo veci koná. Keďže žiadna zo skutočností zistených predsedom senátu z predloženého spisu ani zákonná prekážka vyplývajúca z citovaných ustanovení Trestného poriadku nebránila tomu, aby vzatie návrhu na obnovu konania odsúdeným späť bolo vzaté na vedomie, predseda senátu súdu prvého stupňa, vydal uznesenie podľa § 396 odsek 8 Trestného poriadku. Poučenie: Proti tomuto uzneseniu nie je prípustná sťažnosť.

Zdroj: KAUZIS.SK – https://www.kauzis.sk/judikatura/r/ECLI:SK:KSNR:2012:4012010003.1 (dáta aktuálne k 14. 11. 2026). Záväzné je znenie zverejnené súdom.




